ai4bharat/Pralekha huggingface dataset:
স্বাস্থ্যওপরিবারকল্যাণমন্ত্রক
ভারতে কোভিড-১৯ টিকাকরণ ১৪৮ কোটি ৬৭ লক্ষ ছাড়িয়েছে
দেশে গত ২৪ ঘণ্টায় ৯১ লক্ষেরও বেশি টিকার ডোজ দেওয়া হয়েছে
জাতীয় স্তরে সুস্থতার হার বর্তমানে ৯৭.৮১ শতাংশ
দেশে গত ২৪ ঘণ্টায় নতুন করে আক্রান্তের সংখ্যা ৯০ হাজার ৯২৮
দেশে সুস্পষ্টভাবে করোনায় আক্রান্তের সংখ্যা ২ লক্ষ ৮৫ হাজার ৪০১
সাপ্তাহিক-ভিত্তিতে আক্রান্তের হার ৩.৪৭ শতাংশ
নয়াদিল্লি, ০৬ জানুয়ারি, ২০২২
দেশে গত ২৪ ঘণ্টায় কোভিড-১৯ টিকাকরণের সংখ্যা ৯১ লক্ষ ২৫ হাজার ৯৯। আজ সকাল ৭টা পর্যন্ত পাওয়া তথ্যানুযায়ী, মোট টিকাকরণের সংখ্যা ১৪৮ কোটি ৬৭ লক্ষ ৮০ হাজার ২২৭।
মোট টিকাকরণের পরিসংখ্যান নিম্নরূপ:
|
|
স্বাস্থ্য কর্মী
|
|
প্রথম ডোজ
দ্বিতীয় ডোজ
|
|
১,০৩,৮৮,৫৪৪
৯৭,২৮,৮১৫
|
|
অগ্রভাগে থাকা করোনা-যোদ্ধা
|
|
প্রথম ডোজ
দ্বিতীয় ডোজ
|
|
১,৮৩,৮৬,৫৭৬
১,৬৯,৩২,৫৬৫
|
|
১৫-১৮ বছর বয়সী
|
|
প্রথম ডোজ
|
|
১,২৭,৬০,১৪৮
|
|
১৮-৪৪ বছর বয়সী
|
|
প্রথম ডোজ
দ্বিতীয় ডোজ
|
|
৫০,৭৩,৭৬,১৬৪
৩৪,৩৩,৭৭,১১৫
|
|
৪৫-৫৯ বছর বয়সী
|
|
প্রথম ডোজ
দ্বিতীয় ডোজ
|
|
১৯,৫৪,১৩,২৭৬
১৫,৩৬,৯২,২১৭
|
|
৬০ বছরের বেশি বয়সী
|
|
প্রথম ডোজ
দ্বিতীয় ডোজ
|
|
১২,১৮,৯৮,৮৬৭
৯,৬৮,২৫,৯৪০
|
|
মোট
|
|
|
|
১৪৮,৬৭,৮০,২২৭
দেশে গত ২৪ ঘণ্টায় সুস্থ হয়েছেন ১৯ হাজার ২০৬ জন। এর ফলে, মহামারী শুরুর সময় থেকে মোট আরোগ্যলাভের সংখ্যা ৩ কোটি ৪৩ লক্ষ ৪১ হাজার ৯।
জাতীয় স্তরে সুস্থতার হার বর্তমানে ৯৭.৮১ শতাংশ।
গত ২৪ ঘণ্টায় নতুন করে আক্রান্ত হয়েছেন ৯০ হাজার ৯২৮ জন।
দেশে সুস্পষ্টভাবে করোনায় আক্রান্তের সংখ্যা বর্তমানে ২ লক্ষ ৮৫ হাজার ৪০১ হয়েছে, যা মোট আক্রান্তের ০.৮১ শতাংশ।
দেশে একদিকে যেমন নমুনা পরীক্ষার পরিকাঠামো বেড়েছে, তেমনই দেশে গত ২৪ ঘণ্টায় ১৪ লক্ষ ১৩ হাজার ৩০টি নমুনা পরীক্ষা হয়েছে। এর ফলে, সামগ্রিকভাবে মোট নমুনা পরীক্ষার সংখ্যা ৬৮ কোটি ৫৩ লক্ষ ৫ হাজার ৭৫১।
দেশে একদিকে যখন নমুনা পরীক্ষার হার লাগাতার বেড়েছে, অন্যদিকে তখন সাপ্তাহিক-ভিত্তিতে আক্রান্তের হার দাঁড়িয়েছে ৩.৪৭ শতাংশ। একইভাবে, দৈনিক আক্রান্তের হার দাঁড়িয়েছে ৬.৪৩ শতাংশ।
(CG/SS/SB
প্রধানমন্ত্রীরদপ্তর
পুরুষদের জুনিয়র এশিয়া কাপ জয়ের জন্য ভারতীয় হকি দলের সদস্যদের অভিনন্দন জানিয়েছেন প্রধানমন্ত্রী
নতুন দিল্লি, ২ জুন, ২০২৩
প্রধানমন্ত্রী শ্রী নরেন্দ্র মোদি পুরুষদের জুনিয়র এশিয়া কাপে জয়লাভের জন্য ভারতীয় হকি দলের সদস্যদের অভিনন্দন জানান।
এক ট্যুইট বার্তায় প্রধানমন্ত্রী বলেছেন:
"পুরুষদের জুনিয়র হকি এশিয়া কাপ বিজয়ী আমাদের হকি দলের সদস্যদের আন্তরিক অভিনন্দন জানাই। তাঁদের এই জয় আমাদের যুবসম্প্রদায়ের বিকশিত প্রতিভা এবং অধ্যাবসায়ের প্রতিফলিত। ভারত তাঁদের জন্য গর্বিত।"
(CG/CB/AS/
প্রধানমন্ত্রীরদপ্তর
পুরুষদের টেনিস ডাবলস্ বিভাগে স্বর্ণ পদক জয়ী রোহন বোপান্না এবং দিভিজ শারণ’কে অভিনন্দন প্রধানমন্ত্রীর
নয়াদিল্লি, ২৪ আগস্ট, ২০১৮
প্রধানমন্ত্রী শ্রী নরেন্দ্র মোদী ইন্দোনেশিয়ায় জাকার্তা – পালেমব্যাঙ্গে অনুষ্ঠিত অষ্টদশ এশিয়ান গেমস্-এ পুরুষদের টেনিসে ডাবলস্ বিভাগে স্বর্ণ পদক জয়ী রোহন বোপান্না এবং দিভিজ শারণ’কে অভিনন্দন জানিয়েছেন।
প্রধানমন্ত্রী বলেছেন, “রোহন বোপান্না ও দিভিজ শারণ যখন একসঙ্গে খেলে, তখন তাঁদের থেকে অসাধারণ টেনিস আশা করা হয়। পুরুষদের ডাবলস্ বিভাগে স্বর্ণ পদকের জন্য তাঁরাই যোগ্য ছিলেন। এই দুই খেলোয়াড়কে অনেক অভিনন্দন জানাই”।
CG/BD/SB…
(Visitor Counter : 82
জাহাজচলাচলমন্ত্রক
সাগরমালা প্রকল্পের বর্তমান অবস্থা
নয়াদিল্লি, ২৫ মার্চ, ২০২২
সাগরমালা প্রকল্পের অঙ্গ হিসাবে প্রায় ৫ লক্ষ ৪৮ হাজার কোটি টাকার ৮০০টিরও বেশি কর্মসূচি রূপায়ণের জন্য চিহ্নিত হয়েছে। এই প্রকল্পের মাধ্যমে একাধিক কর্মসূচি রূপায়িত হচ্ছে, যার মধ্যে রয়েছে – বর্তমান বন্দর ও টার্মিনালগুলির মানোন্নয়ন, নতুন বন্দর ও টার্মিনাল নির্মাণ, পর্যটন জেটি নির্মাণ, বন্দরের মধ্যে যোগাযোগ ব্যবস্থার সম্প্রসারণ, অভ্যন্তরীণ জলপথ, লাইট হাউস পর্যটন, বন্দর-কেন্দ্রিক শিল্পায়ন, প্রযুক্তি কেন্দ্র স্থাপন প্রভৃতি।
জওহরলাল নেহরু বন্দরের বিশেষ অর্থনৈতিক অঞ্চল, দীনদয়াল বন্দর ও পারাদ্বীপ বন্দরে স্মার্ট ইন্ডাস্ট্রিয়াল পোর্ট সিটি এবং ভি ও চিদাম্বরনর বন্দরের কোস্টাল এমপ্লয়মেন্ট ইউনিট সাগরমালা প্রকল্পের অন্তর্ভুক্ত।
১ লক্ষ ২৫ হাজার কোটি টাকারও বেশি বিনিয়োগে বন্দরের মানোন্নয়ন সম্পর্কিত ১৪টি কর্মসূচি সাগরমালা প্রকল্পের অংশ। এই প্রকল্পগুলি আন্দামান, মহারাষ্ট্র, গুজরাট, কর্ণাটক ও তামিলনাডুতে রূপায়িত হচ্ছে।
লোকসভায় এক লিখিত জবাবে একথা জানান বন্দর, জাহাজ পরিবহণ ও জলপথ মন্ত্রী শ্রী সর্বানন্দ সোনোয়াল।
CG/BD/SB
(Visitor Counter : 86
আয়ুষ
রোগ উপশমকারী মহাত্মা গান্ধীকে স্মরণ করেছে ন্যাশনাল ইন্সটিটিউট অফ নেচারোপ্যাথি
নয়াদিল্লী, ১২ অক্টোবর, ২০২০
আয়ুষ মন্ত্রকের অধীনস্থ সংস্থা ন্যাশনাল ইন্সটিটিউট অফ নেচারোপ্যাথি মহাত্মা গান্ধীর ১৫১ তম জন্ম বার্ষিকীতে তাঁকে স্মরণ করেছে। স্বাস্থ্য, খাদ্য ও পুষ্টির বিষয়ে মহাত্মা গান্ধীর ভাবনাকে প্রচার করতে এই সংস্থা ৪৮টি ওয়েবিনারের আয়োজনের উদ্যোগ নেয়। দোশরা অক্টোবর গান্ধী জয়ন্তী উপলক্ষে ‘লিভিং গান্ধী’ শীর্ষক একটি আলোচনা চক্র অনুষ্ঠিত হয়। মহারাষ্ট্রের প্রাক্তণ অতিরিক্ত মুখ্য বনপাল শ্রী এ এন ত্রিপাঠি এই অনুষ্ঠানে স্বাস্থ্য সম্পর্কে মহাত্মা গান্ধীর ভাবনা নিয়ে বক্তব্য রেখেছেন। এই ওয়েবিনারগুলিতে বিভিন্ন বক্তা রোগ উপশমকারী হিসেবে মহাত্মা গান্ধীর ভাবনা নিয়ে আলোচনা করেছেন। মহাত্মাজীর অহিংস আন্দোলন নানা সমস্যার সমাধানে উল্লেখযোগ্য পন্থা বলে আলোচনায় উঠে এসেছে। ১৮ই নভেম্বর পর্যন্ত মহাত্মা গান্ধীকে নিয়ে এই ওয়েবিনারগুলি অনুষ্ঠিত হবে, যেখানে গান্ধীজির ভাবনার বিভিন্ন দিক নিয়ে আলোচিত হবে। এরমধ্যে দৈনন্দিন জীবন ও স্বাস্থ্যের বিষয়টি অগ্রাধিকার পাচ্ছে। আয়ুষ মন্ত্রক সকলকে এই অনুষ্ঠানে অংশগ্রহণের আমন্ত্রণ জানাচ্ছে। এই অনুষ্ঠানগুলিতে https://www.facebook.com/watch/punenin/ এই লিঙ্কের মাধ্যমে অংশ নেওয়া যাবে।
CG/CB/NS
(Visitor Counter : 159
স্বাস্থ্যওপরিবারকল্যাণমন্ত্রক
কোভিড-১৯ এর বিষয়ে সর্বশেষ তথ্য
নতুনদিল্লি, ১৮ ই সেপ্টেম্বর, ২০২১
দেশজুড়ে টিকাকরণ অভিযানে এ পর্যন্ত ১৩৬ কোটি ৬৬লক্ষ টিকা দেওয়া হয়েছে।
ভারতে চিকিৎসাধীন সংক্রমিতের সংখ্যা বর্তমানে ৮৪হাজার ৫শো ৬৫জন, যা গত ৫৬৯ দিনের মধ্যে সর্বনিম্ন ।
মোট সংক্রমিতের ১%-র কম , মাত্র ০.২৪% এখন চিকিৎসাধীন, ২০২০-র মার্চের পর যা সর্বনিম্ন।
বর্তমানে কোভিড মুক্ত হওয়ার হার ৯৮.৩৮%, ২০২০র মার্চের পর এই হার সর্বোচ্চ।
গত চব্বিশ ঘন্টায় আরোগ্য লাভ করেছেন ৮হাজার ৭০৬ জন।
সারা দেশে এ পর্যন্ত মোট সুস্থ হয়েছেন ৩ কোটি ৪১ লক্ষ ৭১হাজার ৪৭১ জন।
গত ২৪ ঘন্টায় নতুন করে সংক্রমিত হয়েছেন ৭,১৪৫ জন ।
দৈনিক সংক্রমিতের হার গত ৭৫ দিন ধরে ২ শতাংশের কম, আজ এই হার ০.৫৭%।
সাপ্তাহিক সংক্রমিতের হার ৩৪ দিন ধরে ১ শতাংশের নিচে রয়েছে, বর্তমানে ০.৬২%।
মোট নমুনা পরীক্ষা হয়েছে ৬৬কোটি ২৮লক্ষ।
CG/CB/NS
(Visitor Counter : 87
তথ্যওসম্প্রচারমন্ত্রক
‘শব্দবাজি ফাটানোর আগে আমাদের কথা ভেবে দেখুন এবং সতর্ক, সহানুভুতিশীল, মানবিক হয়ে উঠুন’ বলে আবেদন জানালেন কোভিড থেকে আরোগ্যলাভকারী রোগীরা
কলকাতা, ৭ নভেম্বর, ২০২০
‘শুধু আনন্দ উপভোগ করার জন্য শব্দবাজি ফাটানোর আগে দয়া করে আমাদের কথা ভেবে দেখুন এবং সতর্ক, সহানুভুতিশীল ও মানবিক হয়ে উঠুন’ বলে আর্জি জানালেন মেদিনীপুরের বিদ্যাসাগর বিশ্ববিদ্যালয়ের সহকারী অধ্যাপক ডঃ আশীষ কুমার নন্দী এবং বেসরকারি শিক্ষা প্রতিষ্ঠানের সহকারী অধ্যাপিকা রিয়া বন্দ্যোপাধ্যায় শব্দবাজি ফাটানো নিয়ে মহামান্য হাইকোর্টের রায়কে অনুগ্রহ কর মেনে চলার আবেদনও জানান তাঁরা। ডঃ নন্দী এবং শ্রীমতি বন্দ্যোপাধ্যায় এই নামদুটি কোনটিই আমাদের কাছে পরিচিত নয়। তবে এই দুজনের মধ্যে একটি মিল রয়েছে। কোভিড-১৯এর মতো যে ভয়াবহ মহামারী সারা বিশ্বকে নাড়িয়ে দিয়েছে, সেই রোগ থেকে আরোগ্য লাভ করেছেন তাঁরা । দীপাবলীর উৎসবে সাধারণ মানুষকে আতশবাজি জ্বালানো থেকে বিরত রেখে যাতে পরিবেশ দূষণ নিয়ন্ত্রণে রাখা যায় এবং কোভিড-১৯ সংক্রমিত মানুষদের দূষণের সঙ্গে সম্পর্কিত শ্বাসকষ্টজনিত সমস্যা থেকে রক্ষা করা যায় তারজন্যই এই আহ্বান জানিয়েছেন তাঁরা। তথ্য ও সম্প্রচার মন্ত্রকের অন্তর্গত রিজিওনাল আউটরিচ ব্যুরো কলকাতা শাখা এবং ফিল্ড আউটরিচ ব্যুরো চুঁচুড়া শাখার যৌথ উদ্যোগে আয়োজিত "কোভিড-১৯ মহামারী- নিয়ম, দূষণ এবং সমাধান" শীর্ষক ওয়েব ভিত্তিক আলোচনা সভায় এই মত ব্যক্ত করেছেন শ্রীমতি বন্দ্যোপাধ্যায় ও ডঃ নন্দী। শ্রীমতি বন্দ্যোপাধ্যায় জানান, ‘যদিও আমি কোভিড থেকে আরোগ্য লাভ করেছি, কিন্তু আমার ফুসফুস এবং হৃদয় মারাত্মকভাবে ক্ষতিগ্রস্ত হয়েছে। তাই দূষণ নিয়ন্ত্রণে না রাখতে পারলে এটির ক্ষয়ক্ষতি আরও তীব্র হতে পারে।’ ডঃ নন্দী বলেন, আরোগ্য লাভের পর তিনি এখনও শ্বাসকষ্ট জনিত সমস্যার কারণে স্বাভাবিক জীবনযাত্রায় ফিরে আসতে পারেননি।
সিএসআইআর-এনইইআরআই-এর কলকাতা আঞ্চলিক কেন্দ্রের মুখ্য বিজ্ঞানী তথা প্রধান ডঃ দীপাঞ্জন মজুমদার জানান, প্রত্যেক বছর ৯ লক্ষেরও বেশি শিশুর মৃত্যু হয় দূষণের ফলে শ্বাসকষ্ট জনিত সমস্যার কারণে। তিনি বলেন, বায়ুমন্ডলীয় ধূলিকণা মানুষের শরীরে রোগ প্রতিরোধ ক্ষমতাকে দূর্বল করে দেয়। তিনি সার্স কোভ- ২ অর্থাৎ কোভিড-১৯এর মতো নিউমোনিয়া ফুসফুসকে ক্ষতিগ্রস্ত করে। যারফলে শ্বাসকষ্ট জনিত সমস্যা তৈরি হয়। এমনকি সেখান থেকে মৃত্যু পর্যন্ত হতে পারে। তিনি বলেন,শব্দবাজি ফাটানোর ফলে বায়ুর দূষণ মাত্রা বেড়ে যায়। তাই এক্ষেত্রে সমস্যার মোকাবিলায় আগে থেকেই হাসপাতালের সংখ্যা এবং পর্যবেক্ষণ ব্যবস্থাপনা বৃদ্ধির আহ্বান জানান তিনি।
অনুষ্ঠানে বিশিষ্ট পরিবেশ কর্মী এবং পরিবেশ দপ্তর ও পশ্চিমবঙ্গের দূষণ নিয়ন্ত্রণ পর্ষদের প্রাক্তণ মুখ্য আইনী আধিকারিক শ্রী বিশ্বজিৎ মুখোপাধ্যায় হাইকোর্টের নির্দেশের উচ্ছ্বসিত প্রশংসা করে বলেন, দীপাবলির উৎসব শুধুমাত্র কারোর শব্দবাজি ফাটিয়ে আনন্দ উপভোগ করার জন্য নয়। এক্ষেত্রে সাধারণ মানুষের কথা বিবেচনা এবং সহানুভুতির সঙ্গে ভাবারও পরামর্শ দেন তিনি। শ্রী মুখোপাধ্যায় বলেন, এই ধরণের বিষয়ের সঙ্গে কোনরকমভাবে আপোষ কার উচিত নয়। তিনি বলেন, কোভিড থাকুক বা না থাকুক দূষণ নিয়ন্ত্রণে জন্য শব্দ বাজি নিষিদ্ধ করা প্রয়োজন। শ্রী মুখোপাধ্যায় বলেন, যানবাহন, নির্মাণ কাজ, কলকারখানা, শিল্প সংস্থার বর্জ্য নিষ্কাশন সহ অন্যান্য নানান কারণে এমনিতেই বায়ু দূষিত হয়ে পড়েছে। যার ফলে ক্যান্সার, ফুসফুস জনিত রোগ এবং অন্যান্য নানান উপসর্গের সংখ্যা বাড়ছে। তাই আতশবাজি পোড়ানো ও শব্দ বাজি ফাটানোর ওপর নজরদারির প্রয়োজন বলে তিনি জানান।
পরিবেশওঅরণ্যমন্ত্রক
পরিবেশের উপর কোভিড-১৯ অতিমারীর প্রভাব
নতুন দিল্লি, ২৪ মার্চ, ২০২২
ভারত কোভিড-১৯ মোকাবিলায় সরকারি ও সামাজিক স্তরে সার্বিক ব্যবস্থা নিয়েছে এবং দেশের জনস্বাস্থ্যের উপর এর প্রভাবের দিকে ধারাবাহিকভাবে নজর রেখেছে। কোভিড-১৯-কে প্রতিরোধ, নিয়ন্ত্রণ এবং পর্যুদস্ত করতে সরকার একগুচ্ছ ব্যবস্থা নিয়েছে। কোভিড পরবর্তী সময়ে আরোগ্যলাভ এবং আত্মনির্ভর ভারতের পন্থা পদ্ধতি স্থির করতে জীবজন্তু, পরিবেশ এবং মানুষের স্বাস্থ্যকে সংযুক্ত ও সার্বিক দৃষ্টিভঙ্গি থেকে দেখা হয়েছে।
কেন্দ্রীয় দূষণ নিয়ন্ত্রণ পর্ষদ থেকে পাওয়া তথ্য অনুযায়ী দেশে লকডাউনের সময় ১৯টি প্রধান নদীর জলের গুণমানে সামান্য উন্নতি হয়েছে। জৈব দূষণ কমেছে, জলাশয়ের উপরিভাগের জলে অক্সিজেনের মাত্রা বেড়েছে, তবে জলের মধ্যে জীবাণু সংক্রান্ত দূষণ একইমাত্রায় থেকে গেছে। একইভাবে, কল-কারখানা, যানবাহন চলাচল এবং নির্মাণ কাজ বন্ধ থাকায় বহু শহরের বাতাসের গুণমানেও সাময়িক উন্নতি লক্ষ্য করা গেছে।
কন্টিনিউয়াস অ্যাম্বিয়েন্ট এয়ার কোয়ালিটি মনিটরিং স্টেশনগুলি  থেকে পাওয়া তথ্য অনুসারে এই সময়ে  দিল্লি, ফরিদাবাদ, গুরুগ্রাম, গাজিয়াবাদ, নয়ডা, মুম্বাই, কলকাতা, বেঙ্গালুরু, পাটনা ও চেন্নাইয়ের মতো বড় শহরগুলিতে পিএম২.৫, পিএম১০, এসও২ এবং এনও২ –এর গড় ঘনত্ব হ্রাস পেয়েছে।
ভারত সরকারের সমন্বয়কারী মন্ত্রক হিসেবে পরিবেশ, বন ও জলবায়ু পরিবর্তন মন্ত্রক প্রাকৃতিক সম্পদের ব্যবস্থাপনা ও বাস্তুতন্ত্র সংরক্ষণের জন্য সব সংশ্লিষ্ট মন্ত্রক/ বিভাগ এবং রাজ্য সরকারগুলির সঙ্গে সমন্বয় সুনিশ্চিত করে। এছাড়া, এই মন্ত্রক সবুজ ভারতের জন্য জাতীয় মিশন , প্রাকৃতিক সম্পদ ও বাস্তুতন্ত্রের সংরক্ষণ  এবং পরিবেশগত সুরক্ষা ব্যবস্থাপনা ও সুস্থিত উন্নয়নের  মতো বিভিন্ন প্রকল্পের রূপায়ণও করেছে। বনভূমিকে অন্য কাজে ব্যবহার করার ক্ষতিপূরণ হিসেবে বনসৃজনের জন্য স্থাপন করা হয়েছে কমপেনসেটরি অ্যাফরেস্টেশন ফান্ড ম্যানেজমেন্ট অ্যান্ড প্ল্যানিং অথরিটি – সিএএমপিএ। দেশের জৈব বৈচিত্র্য আইন ২০০২-এর বাস্তবায়নের জন্য ২০০৩ সালে গঠন করা হয়েছে জাতীয় জৈব বৈচিত্র্য কর্তৃপক্ষ এনপিএ। এটি একটি সংবিধিবদ্ধ সংস্থা। কোভিডের সময় এই সংস্থা এসংক্রান্ত গবেষণা ও ওষুধ তৈরির জন্য বিভিন্ন নির্দেশিকা জারি করেছিল।
কোভিড অতিমারীর সময় কেন্দ্রীয় দূষণ নিয়ন্ত্রণ পর্ষদ কোভিড রোগীদের চিকিৎসা ও নিভৃতবাসের সময় উৎপন্ন বর্জ্য নিষ্পত্তির জন্য নির্দেশিকা তৈরি করেছিল। এইসব নির্দেশিকা কোভিড-১৯ সংক্রান্ত বর্জ্যের নিরাপদ ও সার্বিক ব্যবস্থাপনা সুনিশ্চিত করে।
এছাড়া কেন্দ্রীয় দূষণ নিয়ন্ত্রণ পর্ষদ কোভিড-১৯ বিডাব্লুউএম নামে একটি মোবাইল অ্যাপ তৈরি করেছে। যেটি জৈব চিকিৎসা বর্জ্যের ব্যবস্থাপনায় কাজে লাগে।
রাজ্যসভায় আজ এক প্রশ্নের উত্তরে কেন্দ্রীয় পরিবেশ, বন ও জলবায়ু পরিবর্তন প্রতিমন্ত্রী শ্রী অশ্বিনী কুমার চৌবে এই তথ্য জানিয়েছেন।
CG/SD/SKD/
(Visitor Counter : 108
প্রধানমন্ত্রীরদপ্তর
পুলিশের মহানির্দেশক/ইন্সপেক্টর জেনারেলদের সম্মেলন ২০২১ – এ প্রধানমন্ত্রী
নয়াদিল্লি, ২১ নভেম্বর, ২০২১
প্রধানমন্ত্রী শ্রী নরেন্দ্র মোদী লক্ষ্ণৌতে ২০-২১ নভেম্বর পুলিশের মহানির্দেশক/ইন্সপেক্টর জেনারেলদের ৫৬তম সম্মেলনে যোগ দেন। সম্মেলনে বিভিন্ন রাজ্য/কেন্দ্রশাসিত অঞ্চলের ৬২ জন পুলিশ মহানির্দেশক/ইন্সপেক্টর জেনারেল ছাড়াও কেন্দ্রীয় সশস্ত্র পুলিশ বাহিনীগুলির মহানির্দেশকরা উপস্থিত ছিলেন। দেশের বিভিন্ন প্রান্ত থেকে গোয়েন্দা সংস্থা ইন্টেলিজেন্স ব্যুরো’র ৪০০ জনেরও বেশি আধিকারিক ভার্চ্যুয়াল পদ্ধতিতে সম্মেলনে অংশ নেন।
আলোচনাসভায় যোগ দিয়ে প্রধানমন্ত্রী বিভিন্ন বিষয়ে গুরুত্বপূর্ণ প্রস্তাব দেন। সম্মেলন শুরুর পূর্বে পুলিশের মহানির্দেশকদের নিয়ে একাধিক কোর গ্রুপ গঠন করা হয়। গ্রুপের সদস্যরা কারা সংস্কার, সন্ত্রাসবাদ, চরম উগ্রপন্থা, সাইবার অপরাধ, মাদক চোরাচালান, স্বেচ্ছাসেবী সংগঠনগুলির জন্য বিদেশি তহবিল, দ্রোণ ব্যবহার, সীমান্ত লাগোয়া গ্রামগুলির মানোন্নয়নের মতো একাধিক গুরুত্বপূর্ণ জাতীয় নিরাপত্তার বিষয় নিয়ে আলোচনা করেন।
আজ সম্মেলনের সমাপ্তি অধিবেশনে ভাষণ দিতে গিয়ে প্রধানমন্ত্রী পুলিশ সম্পর্কিত যাবতীয় ঘটনার বিশ্লেষণ ও কেস স্টাডি বা ঘটনার তদন্ত সম্পর্কিত বিভিন্ন দিক পুঙ্খানুপুঙ্খভাবে পর্যালোচনার পরামর্শ দেন। এবারের সম্মেলন হাইব্রিড পদ্ধতিতে আয়োজনের প্রশংসা করে প্রধানমন্ত্রী বলেন, এর ফলে পুলিশের বিভিন্ন পদাধিকারীদের মধ্যে তথ্যের আদান-প্রাদন আরও সহজ হয়। তিনি পুলিশের অভ্যন্তরীণ কাজকর্ম সম্পাদনে প্রযুক্তি উদ্ভাবনের প্রস্তাব দিয়ে বলেন, এর ফলে সারা দেশে পুলিশ বাহিনী লাভবান হবে। একেবারে তৃণমূল স্তরে পুলিশ বাহিনীর চাহিদা মেটানোর জন্য ভবিষ্যৎ প্রযুক্তি গ্রহণে কেন্দ্রীয় স্বরাষ্ট্র মন্ত্রীর নেতৃত্বে উচ্চস্তরীয় পুলিশ প্রযুক্তি মিশন চালু করার প্রস্তাব দেন প্রধানমন্ত্রী। সাধারণ মানুষের দৈনন্দিন জীবনে প্রযুক্তির গুরুত্বের কথা উল্লেখ করে প্রধানমন্ত্রী কোউইন, জেম এবং ইউপিআই – এর উদাহরণ দেন। সাধারণ মানুষের প্রতি পুলিশের দৃষ্টিভঙ্গীতে ইতিবাচক পরিবর্তন আসায় তিনি প্রশংসা করেন। ২০১৪’তে স্মার্ট পুলিশি কনসেপ্ট কার্যকর করতে যে উদ্যোগ নেওয়া হয়েছিল, তার ওপর গুরুত্ব দিয়ে শ্রী মোদী পুলিশ বাহিনীতে নিরন্তর পরিবর্তন ও বাহিনীর প্রাতিষ্ঠানিকীকরণের জন্য ভবিষ্যৎ রূপরেখা প্রণয়নের আহ্বান জানান। পুলিশ বাহিনীকে দৈনন্দিন কাজকর্ম পরিচালনায় যে সমস্ত অভিন্ন চ্যালেঞ্জের মুখোমুখী হতে হয়, তার মোকাবিলায় প্রধানমন্ত্রী হ্যাকাথনের মাধ্যমে কারিগরি সমাধানসূত্র খুঁজে বের করার জন্য উচ্চ শিক্ষিত যুবাদের কাজে লাগানোর পরামর্শ দেন।
এই উপলক্ষে প্রধানমন্ত্রী গোয়েন্দা সংস্থা ইন্টেলিজেন্স ব্যুরো’র কয়েকজন কর্মীকে বিশিষ্ট সেবার জন্য রাষ্ট্রপতির পুলিশ পদক দিয়ে সম্মানিত করেন। এই প্রথম প্রধানমন্ত্রীর নির্দেশানুযায়ী বিভিন্ন রাজ্যের আইপিএস আধিকারিকরা সমসাময়িক নিরাপত্তা সংক্রান্ত বিষয়ে নিজেদের রচিত নিবন্ধ জমা করেন।
এর আগে কেন্দ্রীয় স্বরাষ্ট্র মন্ত্রী গত ১৯ নভেম্বর সম্মেলনের উদ্বোধন করে দেশের সেরা তিনটি পুলিশ থানাকে ট্রফি দিয়ে সম্মানিত করেন। সম্মেলনের সমস্ত আলোচনাসভায় যোগ দিয়ে স্বরাষ্ট্র মন্ত্রী গুরুত্বপূর্ণ প্রস্তাব ও অভিমত পেশ করেন।
CG/BD/SB
(
আবাসনএবংশহরাঞ্চলেরদারিদ্র্যদূরীকরণমন্ত্রক
কোভিড-১৯ মহামারীর সময় নির্মাণ কর্মীদের বাড়ি চলে যাওয়ার কারণে দেশজুড়ে রিয়েল এস্টেট প্রকল্পগুলির ওপর বিরূপ প্রতিক্রিয়া দেখা দিয়েছে
নয়াদিল্লি, ৭ এপ্রিল, ২০২২
কোভিড-১৯ মহামারীর কারণে উদ্ভূত পরিস্থিতিতে নির্মাণ শ্রমিকরা তাঁদের বাড়ি ফিরে যাওয়ার কারণে এবং নির্মাণ সামগ্রীর সরবরাহ শৃঙ্খল ভেঙে যাওয়ার জন্য দেশজুড়ে রিয়েল এস্টেট প্রকল্পগুলির ওপর বিরূপ প্রভাব পড়েছে। তবে, এর ফলে কতজনের কাজের ক্ষতি হয়েছে এবং আর্থিক ক্ষতির পরিমাণের বিষয়ে কোনও তথ্য আবাসন ও নগরোন্নয়ন মন্ত্রকের কাছে নেই। কোভিড-১৯ মহামারীর পর কেন্দ্রের ‘আত্মনির্ভর ভারত অভিযান’ শুরু হয়। এর মাধ্যমে রিয়েল এস্টেট এবং নির্মাণ শিল্প সহ প্রতিটি ক্ষেত্রকে আবার স্বাভাবিক ছন্দে ফিরিয়ে আনার উদ্যোগ নেওয়া হয়েছে। এই উদ্যোগের সুফল দেশের অন্যান্য রাজ্যের সঙ্গে তামিলনাড়ুতেও পড়ছে।
আবাসন ও নগরোন্নয়ন মন্ত্রক সমস্ত রাজ্য ও কেন্দ্রশাসিত অঞ্চলগুলিকে রিয়েল এস্টেট  অ্যাক্ট, ২০১৬ -র আওতায় নিবন্ধীকৃত রিয়েল এস্টেট প্রকল্পগুলির সময়সীমা বাড়ানোর প্রস্তাব দিয়েছে। কোভিডের ফলে পরিস্থিতির মোকাবিলার জন্য মন্ত্রক সংশ্লিষ্ট প্রকল্পগুলির সময়সীমা আরও ছয় মাস বাড়ানোর প্রস্তাব রেখেছে। পরিস্থিতি অনুযায়ী পরবর্তীতে তা আরও তিন মাস বাড়ানো যেতে পারে। এর পাশাপাশি, মন্ত্রক রাজ্য ও কেন্দ্রশাসিত অঞ্চলগুলিকে স্থাবর সম্পত্তি কেনা-বেচার জন্য স্ট্যাম্প ডিউটির পরিমাণ হ্রাসের প্রস্তাব দিয়েছে। এর ফলে, যাঁরা বাড়ি কিনবেন তাঁরা এই বিষয়ে উৎসাহিত হবেন। অনেক রাজ্য ও কেন্দ্রশাসিত অঞ্চল মন্ত্রকের এই প্রস্তাব গ্রহণ করে স্থাবর সম্পত্তি কেনা-বেচার ক্ষেত্রে স্ট্যাম্প ডিউটির পরিমাণ হ্রাস করেছে। যাঁরা বাড়ি কিনতে চান তাঁদের সুবিধার জন্য রিজার্ভ ব্যাঙ্ক ঋণদাতা সংস্থাগুলিকে ছয় মাসের মোরাটোরিয়ামের প্রস্তাব অনুমোদন করেছে। এর ফলে, ২০২০-র পয়লা মার্চ থেকে ৩১শে আগস্ট পর্যন্ত গৃহ ঋণের জন্য কিস্তির টাকা সংশ্লিষ্ট সময়কালে না মেটানোর সূযোগ রাখা হয়। এছাড়া, ‘প্রধানমন্ত্রী আবাস যোজনার ’ আওতায় অতিরিক্ত ১৮ হাজার কোটি টাকা দেওয়া হয়েছে এবং নন-ব্যাঙ্কিং আর্থিক প্রতিষ্ঠান, গৃহ ঋণ সংক্রান্ত সংস্থা এবং মাইক্রো ফিনান্স প্রতিষ্ঠানগুলিকে ৭৫ হাজার কোটি টাকা দেওয়া হয়েছে। এর ফলে, নির্মাণ শিল্পের পুনরুজ্জীবনে সুবিধা হবে। ২০১৬-র রেরা আইন অনুযায়ী, যাঁরা বাড়ি কিনবেন তাঁদের স্বার্থ সুরক্ষার জন্য বিভিন্ন পদক্ষেপ নেওয়া হয়েছে। এর আওতায় ২০২২-এর দোসরা এপ্রিল ৩১টি রাজ্য ও কেন্দ্রশাসিত অঞ্চল রিয়েল এস্টেট রেগুলেটরি অথরিটি গঠন করেছে। এছাড়া, ২৮টি রাজ্য ও কেন্দ্রশাসিত অঞ্চল রিয়েল এস্টেট অ্যাপিলেট ট্রাইব্যুনালের মাধ্যমে নির্মাণ সংক্রান্ত বিভিন্ন বিরোধের নিষ্পত্তি করতে উদ্যোগী হয়েছে। ইতিমধ্যেই ৮৭ হাজার ৬৩৩টি অভিযোগের নিষ্পত্তি হয়েছে।
লোকসভায় আজ এক প্রশ্নের লিখিত জবাবে এই তথ্য জানিয়েছেন আবাসন ও নগরোন্নয়ন প্রতিমন্ত্রী শ্রী কৌশল কিশোর।
CG/CB/DM/
(Visitor Counter : 104
মানবসম্পদবিকাশমন্ত্রক
কেন্দ্রীয় শিক্ষা মন্ত্রী ভারতীয় শিক্ষা প্রতিষ্ঠানের ক্রমতালিকা ২০২১ প্রকাশ করেছেন
নয়াদিল্লি, ০৯ সেপ্টেম্বর, ২০২১
কেন্দ্রীয় শিক্ষা মন্ত্রী শ্রী ধর্মেন্দ্র প্রধান আজ জাতীয় প্রতিষ্ঠান ক্রমতালিকা ফ্রেমওয়ার্কের তৈরি ভারতীয় শিক্ষা প্রতিষ্ঠানগুলির ক্রমতালিকা প্রকাশ করেছেন। অনুষ্ঠানে উপস্থিত ছিলেন কেন্দ্রীয় শিক্ষা প্রতিমন্ত্রী ডঃ সুভাষ সরকার, শ্রীমতী অন্নপূর্ণা দেবী, রাজকুমার রঞ্জন সিং, ইউজিসি’র চেয়ারম্যান অধ্যাপক ডি পি সিং, অখিল ভারতীয় কারিগরি শিক্ষা পর্ষদের চেয়ারম্যান অধ্যাপক অনীল সহস্রবুদ্ধে সহ বিশিষ্ট ব্যক্তিবর্গ।
অনুষ্ঠানের ভাষণে শ্রী প্রধান বলেন, শিক্ষা প্রতিষ্ঠানগুলির এই ক্রমতালিকা বিশ্বব্যাপী শিক্ষার আঙিনায় ভারতের অবদানকে তুলে ধরতে সাহায্য করবে। এই ক্রমতালিকা শুধু দেশেই নয়, বিশ্বের নিরিখেও বিশেষ গুরুত্বপূর্ণ। বিশেষ করে, উন্নয়নশীল অর্থনীতির জন্য এটি তাৎপর্যপূর্ণ। মন্ত্রী জাতীয় শিক্ষা নীতির গুরুত্বের কথাও তুলে ধরেন। তিনি বলেন, জাতীয় শিক্ষা নীতি শিক্ষা ব্যবস্থাকে আন্তর্জাতিকীকরণে সুযোগ করে দিয়েছে। আরও বেশি সংখ্যক প্রতিষ্ঠানকে এই ক্রমতালিকার মধ্যে নিয়ে আসার জন্য সম্মিলিতভাবে কাজ করার আহ্বান জানান তিনি। কেন্দ্রীয় মন্ত্রী বলেন, বিশ্বের অন্যান্য দেশের কাছে ভারতকে শিক্ষা অর্জনের অন্যতম গন্তব্য স্থান হিসাবে তুলে ধরতে হবে। বিশ্ববিদ্যালয়, ইঞ্জিনিয়ারিং, ম্যানেজমেন্ট, কলেজ, ফার্মেসি, চিকিৎসা, স্থাপত্যবিদ্যা, আইন, ডেন্টাল এবং গবেষণা প্রতিষ্ঠান বিভাগে যে সমস্ত শিক্ষা প্রতিষ্ঠান ক্রমতালিকায় শীর্ষ স্থান অর্জন করেছে, সেগুলিকে অভিনন্দন জানান শিক্ষা মন্ত্রী।
২০১৬ সাল থেকে এই ক্রমতালিকা প্রকাশ করা হচ্ছে। এ বছর তার ষষ্ঠ সংস্করণ। বিগত ছ’বছরে এই ক্রমতালিকায় তিনটি নতুন বিভাগ এবং পাঁচটি নতুন বিষয় যুক্ত হয়েছে। উল্লেখ্য, ২০১৫ সালে তৎকালীন শিক্ষা মন্ত্রী জাতীয় প্রতিষ্ঠান ক্রমতালিকা ফ্রেমওয়ার্ক -এর সূচনা করেন। এ বছর ৪ হাজার ৩০টি অনন্য প্রতিষ্ঠান এই ক্রমতালিকায় নিজেদের যোগ্যতা প্রমাণের জন্য নাম নথিভুক্ত করেছিল। এর মধ্যে ইন্ডিয়ান ইন্সটিটিউট অফ টেকনোলজি মাদ্রাজ এই নিয়ে পরপর তিন বছর সামগ্রিক বিভাগে ইঞ্জিনিয়ারিং প্রতিষ্ঠান হিসাবে প্রথম স্থান অধিকার করেছে। ইন্ডিয়ান ইন্সটিটিউট অফ সায়েন্স বেঙ্গালুরু গবেষণা প্রতিষ্ঠান বিভাগ হিসাবে বিশ্ববিদ্যালয়গুলির মধ্যে শীর্ষ স্থান দখল করেছে। আইআইএম আমেদাবাদ ম্যানেজমেন্ট বিষয়ে শীর্ষ প্রতিষ্ঠানের স্থান দখল করেছে। নতুন দিল্লির অল ইন্ডিয়া ইন্সটিটিউট অফ মেডিকেল সায়েন্সেস এই নিয়ে টানা চার বছর চিকিৎসা বিভাগে শীর্ষ প্রতিষ্ঠানের তকমা পেয়েছে। ফার্মেসি বিষয়ে শীর্ষ প্রতিষ্ঠানের জায়গা করে নিয়েছে জামিয়া হামদর্দ। মিরান্ডা কলেজ দেশের কলেজগুলির মধ্যে প্রথম স্থান দখল করেছে। আইআইটি রুরকি প্রতিষ্ঠান স্থাপত্যবিদ্যা বিষয়ে শীর্ষ স্থান দখল করেছে। ব্যাঙ্গালোরে ন্যাশনাল ল স্কুল অফ ইন্ডিয়া ইউনিভার্সিটি আইন বিভাগে এই নিয়ে পরপর চার বছর প্রথম স্থান দখল করেছে। ডেন্টাল বিভাগে মণিপাল কলেজ অফ ডেন্টাল সায়েন্স প্রথম স্থান দখল করেছে।
বিস্তারিত জানতে এই লিঙ্কে ক্লিক করুন - https://www.nirfindia.org/2021/Ranking.html
CG/SS/SB
(Visitor Counter : 7145
প্রধানমন্ত্রীরদপ্তর
বিদ্যুৎ পৃষ্ট হয়ে আহত হাতিকে বাঁচানোর জন্য বান্দিপুর ব্যাঘ্র সংরক্ষণ প্রকল্পের কর্মচারীদের প্রশংসা প্রধানমন্ত্রীর
নয়াদিল্লি, ১৮ ফেব্রুয়ারি, ২০২৩
প্রধানমন্ত্রী শ্রী নরেন্দ্র মোদী বিদ্যুৎ পৃষ্ট হয়ে আহত একটি হাতির জীবন রক্ষার জন্য বান্দিপুর ব্যাঘ্র সংরক্ষণকারী প্রকল্পের কর্মচারীদের প্রশংসা করেছেন। তিনি বলেন, আমাদের জনগণের মধ্যে এই ধরনের সহমর্মিতা প্রশংসার যোগ্য।
কেন্দ্রীয় পরিবেশ, বন, জলবায়ু পরিবর্তন এবং শ্রম ও কর্মসংস্থান বিষয়ক মন্ত্রী শ্রী ভূপেন্দ্র যাদবের এক ট্যুইটের জবাবে প্রধানমন্ত্রী বলেন, “এটি দেখে আনন্দিত।
বান্দিপুর ব্যাঘ্র সংরক্ষণ প্রকল্পের কর্মচারীদের এই ধরনের সহমর্মিতা প্রশংসার যোগ্য। তাঁদের অভিনন্দন”।
(PG/PM/SB
কেন্দ্রীয়মন্ত্রিসভা
বৈদ্যুতিন যন্ত্রাংশ ও সেমিকন্ডাকটর নির্মাণে উৎসাহ দেবার যোজনায় কেন্দ্রীয় মন্ত্রীসভার অনুমোদন
নতুনদিল্লি, ২১ মার্চ ২০২০
প্রধানমন্ত্রী শ্রী নরেন্দ্র মোদীর নেতৃত্বে কেন্দ্রীয় মন্ত্রীসভার আজকের বৈঠকে বৈদ্যুতিন যন্ত্রাংশ ও সেমিকন্ডাক্টর নির্মাণে উৎসাহ দেবার যোজনায়  মুলধনী ব্যয়ের ২৫ শতাংশ আর্থিক উৎসাহদায়ক ছাড় দেবার প্রস্তাবে অনুমোদন দেওয়া হয়েছে।
দেশে বৈদ্যুতিন সামগ্রী নির্মাণকে শক্তিশালী করতে অভ্যন্তরীণ শিল্পকে এই যোজনা সাহায্য করবে।
এরফলে ৩,২৫২ কোটি টাকার উৎসাহদায়ক ছাড়ের সুযোগ সংক্রান্ত খরচ এবং ৩২ কোটি টাকার প্রশাসনিক ব্যয় সহ মোট ৩২৮৫ কোটি টাকার যোজনা বাস্তবায়িত হবে।
এই প্রস্তাবে বৈদ্যুতিন ক্ষেত্রে ২০হাজার কোটি টাকার বিনিয়োগের সম্ভাবনা তৈরি হল। যার মাধ্যমে দেড়লক্ষ সরাসরি কর্ম সংস্থান সহ মোট ছয় লক্ষ কর্ম সংস্থানের সুযোগ সৃষ্টি হবে।
এর ফলে মোবাইল, উপভোক্তা, শিল্প ক্ষেত্র, স্বয়ংক্রিয়, চিকিৎসা সংক্রান্ত, কৌশলগত, বিদ্যুৎ, টেলিকম, কম্পিউটার হার্ডওয়্যার সহ বৈদ্যুতিন সব ক্ষেত্রে চাহিদা পূরণ হবে।
CG/CB
(Visitor Counter : 114
স্বাস্থ্যওপরিবারকল্যাণমন্ত্রক
কোভিড–১৯ এর সর্বশেষ তথ্য
নতুন দিল্লি, ২২ এপ্রিল, ২০২০
দেশে কোভিড-১৯ মহামারীর মোকাবিলায় কেন্দ্র এবং বিভিন্ন রাজ্য ও কেন্দ্রশাসিত অঞ্চলগুলি নানা উদ্যোগ গ্রহণ করেছে। উচ্চপর্যায়ে এগুলি নিয়ে প্রতিনিয়ত পর্যালোচনা করা হচ্ছে।
কেন্দ্রীয় স্বরাষ্ট্র মন্ত্রী শ্রী অমিত শাহ ও কেন্দ্রীয় স্বাস্থ্য ও পরিবার কল্যাণ মন্ত্রী ডঃ হর্ষ বর্ধন আজ ভিডিও কনফারেন্সের মাধ্যমে নতুনদিল্লিতে চিকিৎসক ও আই এম এ-র বর্ষীয়ান আধিকারিকদের সঙ্গে বৈঠক করেন। কেন্দ্রীয় স্বরাষ্ট্র মন্ত্রী বৈঠকে সাধারণভাবে এবং করোনা ভাইরাসের বিরুদ্ধে যুদ্ধে চিকিৎসকদের ভূমিকার প্রশংসা করেন। এই যুদ্ধে চিকিৎসকরা নিঃস্বার্থভাবে কাজ করছেন বলে তিনি মন্তব্য করেন। কোভিড-১৯-এর মত মারণ ব্যাধি থেকে জনসাধারণকে নিরাপদ রাখার প্রয়াসে চিকিৎসকদের অবদানকে স্বরাষ্ট্রমন্ত্রী শ্রদ্ধা জানান। স্বাস্থ্যকর্মীদের করোনা ভাইরাসের বিরুদ্ধে যুদ্ধে সব রকম নিরাপত্তার আশ্বাস দিয়ে শ্রী শাহ বলেন, মোদী সরকার তাঁদের কল্যাণ ও নিরাপত্তার সব রকমের ব্যবস্থা নিশ্চিত করবে।
স্বাস্থ্য মন্ত্রক, সমস্ত রাজ্য এবং কেন্দ্রশাসিত অঞ্চলের মুখ্যসচিবদের কোভিড – ১৯ সংক্রমিত রোগীদের চিকিৎসায় যে সমস্ত স্বাস্থ্যকর্মীরা রয়েছেন, তাঁদের যথাযথ নিরাপত্তার ব্যবস্থা করার নির্দেশ দিয়েছে। মন্ত্রক আরো জানিয়েছে, বর্তমান অবস্থায় কোভিড – ১৯ এর চিকিৎসারত স্বাস্থ্যকর্মীদের প্রশিক্ষণ, নির্দিষ্ট সময় বেতন / সাম্মানিক প্রদান, মানসিক সহায়তার জন্য ব্যবস্থা গ্রহণ করতে হবে।
কেন্দ্রীয় মন্ত্রীসভা আজ চিকিৎসকদের নিরাপত্তার জন্য ১৮৯৭ সালের মহামারী ব্যাধী আইন অনুসারে অধ্যাদেশ জারির সুপারিশ করেছে।
আইসিএমআর, র্যা পিড অ্যান্টিবডি টেস্টের জন্য সমস্ত রাজ্যকে নির্দেশিকা পাঠিয়েছে। এই টেস্টের মাধ্যমে নজরদারি বাড়ানো সম্ভব। বিশ্বজুড়ে এই টেস্ট করিয়ে কোনো এলাকায় সংক্রমণের বিষয়ে ধারণা পাওয়া যায়। তবে, আইসিএমআর জানিয়েছে, কোভিড – ১৯ এ আক্রান্তদের জন্য আরটি-পিসিআর টেস্টের বদলে এই টেস্ট করা যাবে না। আইসিএমআর, রাজ্যগুলিকে নির্দিষ্ট নিয়ম মেনে পরিস্থিতি বিচারের জন্য র্যা পিড অ্যান্টিবডি টেস্ট করানোর সুপারিশ করেছে।
কেন্দ্র, এনআইসি-র মাধ্যমে 1921 ফোন নম্বর থেকে নাগরিকদের টেলিফোনের মাধ্যমে একটি সমীক্ষা চালাবে। সকল নাগরিককে অনুরোধ করা হচ্ছে, এই সমীক্ষায় যথাযথভাবে অংশগ্রহণ করার জন্য। এর মাধ্যমে কোভিড – ১৯ এর লক্ষণ ও সংক্রমণের বিষয়ে ধারণা পাওয়া যাবে। তবে, অন্য কোনো নম্বর থেকে কেউ এধরণের সমীক্ষা করতে গেলে সেটি ভুয়ো সমীক্ষা বলে বিবেচিত হবে। রাজ্য এবং কেন্দ্রশাসিত অঞ্চলগুলিকে এই মর্মে জনসচেতনতামূলক উদ্যোগ নিতে বলা হয়েছে।
শেষ পাওয়া খবরে দেশে আক্রান্তের সংখ্যা ১৯,৯৮৪ জন। গত ২৪ ঘন্টায় ৫০ জনের মৃত্যুর খবর পাওয়া গেছে। সুস্থ হয়ে বাড়ি ফিরে গেছেন ৩৮৭০ জন। অর্থাৎ মোট আক্রান্তের ১৯.৩৬ শতাংশ সুস্থ হয়ে বাড়ি ফিরেছেন।
কোভিড-১৯ এর বিষয়ে বস্তুনিষ্ঠ তথ্যের জন্য এবং এই মহামারী প্রতিরোধের বিষয়ে যে সব নির্দেশিকা জারি করা হয়েছে তা জানতেhttps://www.mohfw.gov.in/ লিঙ্কটি ক্লিক করুন।
কোভিড-১৯ এর বিষয়ে কোন জিজ্ঞাস্য থাকলে technicalquery.covid19[at]gov[dot]in অথবা ncov2019[at]gov[dot]in - এই দুটি ই-মেলে যোগাযোগ করা যাবে। এছাড়াও +৯১-১১-২৩৯৭ -৮০৪৬ অথবা নিঃশুল্ক নম্বর ১০৭৫ এ ফোন করা যাবে। বিভিন্ন রাজ্য ও কেন্দ্রশাসিত অঞ্চলে কোভিড–১৯ সংক্রান্ত হেল্প লাইন নম্বরগুলির তালিকা চাইলে নীচের লিঙ্কে ক্লিক করুন।
https://www.mohfw.gov.in/pdf/coronvavirushelplinenumber.pdf
(CG/CB/SFS
প্রধানমন্ত্রীরদপ্তর
শ্রী নারায়ণ গুরুর জন্মজয়ন্তীতে প্রধানমন্ত্রীর শ্রদ্ধা নিবেদন
নতুনদিল্লি ৩১ অগাস্ট
শ্রী নারায়ণ গুরুর জন্মজয়ন্তীতে শ্রদ্ধা জানিয়েছেন প্রধানমন্ত্রী শ্রী নরেন্দ্র মোদী ।
প্রধানমন্ত্রী এক্স হ্যান্ডেলে বলেছেন
“সামাজিক সংস্কারের আলোকদীপ্ত শিখা শ্রী নারায়ণ গুরুর জন্মজয়ন্তীতে তাঁকে স্মরণ করছি। সমাজে অবহেলিতদের কল্যাণে তিনি অগ্রণী ভূমিকা নেন এবং প্রজ্ঞা ও দূরদর্শিতার বলে সামাজিক ক্ষেত্রে রূপান্তর ঘটান। সামাজিক ন্যায় বিচার ও ঐক্যের বাতাবরণ গড়ে তুলতে তাঁর অবিচল নিষ্ঠা ও দায়বদ্ধতা আজও আমাদের অনুপ্রাণিত করে। শিবগিরি মঠে আমার পূর্ববর্তী ভ্রমণের ছবি ভাগ করে নিচ্ছি”।
(AC/AB/CS…